Source: https://www.riigiteataja.ee/akt/108042015007?leiaKehtiv
Timestamp: 2020-05-31 04:34:32+00:00

Document:
Reguleeritud ametikohad ja kutsealad, millel töötamiseks võib nõuda sobivustesti sooritamist või kohanemisaja läbimist ning millel ajutiseks töötamiseks võib teha välisriigi kutsekvalifikatsiooni eelnevat kontrolli – Riigi Teataja
Reguleeritud ametikohad ja kutsealad, millel töötamiseks võib nõuda sobivustesti sooritamist või kohanemisaja läbimist ning millel ajutiseks töötamiseks võib teha välisriigi kutsekvalifikatsiooni eelnevat kontrolli
Reguleeritud ametikohad ja kutsealad, millel töötamiseks võib nõuda sobivustesti sooritamist või kohanemisaja läbimist ning millel ajutiseks töötamiseks võib teha välisriigi kutsekvalifikatsiooni eelnevat kontrolli - sisukord
§ 2 Ametikohad ja kutsealad, millel töötamiseks võib nõuda sobivustesti sooritamist või kohanemisaja läbimist
§ 3 Ametikohad ja kutsealad, millel ajutiseks töötamiseks võib teha välisriigi kutsekvalifikatsiooni eelnevat kontrolli
RT I, 08.04.2015, 7
Vastu võetud 11.12.2008 nr 163
RT I 2008, 53, 300
Määrus kehtestatakse „Välisriigi kutsekvalifikatsiooni tunnustamise seaduse” § 13 lõike 3 ja § 21 lõike 2 alusel.
Määrusega kehtestatakse reguleeritud ametikohad ja kutsealad:
1) millel töötamiseks võib välisriigi kutsekvalifikatsiooni tunnustamiseks pädev asutus (edaspidi pädev asutus) taotlejalt nõuda kas sobivustesti sooritamist või kohanemisaja läbimist, sõltumata taotleja valikust;
2) millel esmakordseks ajutiseks töötamiseks võib pädev asutus kontrollida taotleja välisriigi kutsekvalifikatsiooni enne, kui taotleja võib Eestis ajutiselt töötama asuda.
§ 2. Ametikohad ja kutsealad, millel töötamiseks võib nõuda sobivustesti sooritamist või kohanemisaja läbimist
Reguleeritud ametikohad ja kutsealad, millel töötamiseks võib pädev asutus taotlejalt nõuda sobivustesti sooritamist või kohanemisaja läbimist, sõltumata taotleja valikust, on:
1) pankrotihaldur „Pankrotiseaduse” tähenduses;
2) patendivolinik „Patendivoliniku seaduse” tähenduses;
3) vandeadvokaat „Advokatuuriseaduse” tähenduses.
§ 3. Ametikohad ja kutsealad, millel ajutiseks töötamiseks võib teha välisriigi kutsekvalifikatsiooni eelnevat kontrolli
Reguleeritud ametikohad ja kutsealad, millel ajutiseks töötamiseks võib pädev asutus teha välisriigi kutsekvalifikatsiooni eelnevat kontrolli, on:
1) arst, hambaarst, õde ja ämmaemand „Tervishoiuteenuste korraldamise seaduse” tähenduses, kui tervishoiutöötaja välisriigi kutsekvalifikatsiooni tõendav dokument ei sisaldu „Tervishoiuteenuste korraldamise seaduse” § 29 lõike 4 alusel kehtestatud loetelus;
2) [kehtetu - RT I, 08.04.2015, 1 - jõust. 01.07.2015]
3) farmatseut „Ravimiseaduse” tähenduses;
4) [kehtetu - RT I, 08.04.2015, 1 - jõust. 01.07.2015]
5) lõhkaja, lõhkemeister, lõhkematerjali käitlemise korraldaja, lõhkematerjalilao juhataja, lõhkematerjali väljastaja, pürotehnilise toote käitlemise korraldaja ja pürotehnik „Lõhkematerjaliseaduse” tähenduses;
6) [kehtetu - RT I, 08.04.2015, 1 - jõust. 01.07.2015]
7) nakkusohtliku materjali, lõhkematerjali, lõhkeseadeldise, samuti piiratud tsiviilkäibega või tsiviilkäibes keelatud relva ja laskemoona käsitlemisega seonduvaid ekspertiise tegev kohtuekspert „Kohtuekspertiisiseaduse” tähenduses;
8) proviisor „Ravimiseaduse” tähenduses, kui proviisori välisriigi kutsekvalifikatsiooni tõendav dokument ei sisaldu „Ravimiseaduse” § 58 lõike 2 alusel kehtestatud loetelus;
9) [kehtetu - RT I, 08.04.2015, 1 - jõust. 01.07.2015]
10) [kehtetu - RT I, 08.04.2015, 1 - jõust. 01.07.2015]
11) [kehtetu - RT I, 08.04.2015, 1 - jõust. 01.07.2015]
12) turvatöötaja ja valvetöötaja „Turvaseaduse” tähenduses;
13) [kehtetu - RT I, 08.04.2015, 1 - jõust. 01.07.2015]
14) [kehtetu - RT I, 08.04.2015, 1 - jõust. 01.07.2015]
15) vastutav spetsialist „Kaevandamisseaduse” tähenduses;
16) veterinaararst „Veterinaarkorralduse seaduse” tähenduses, kui veterinaararsti kutsekvalifikatsiooni tõendav dokument ei sisaldu „Veterinaarkorralduse seaduse” § 251 lõike 3 alusel kehtestatud loetelus;
17) seadme vahetu kasutaja, kasutamise järelevaataja, seadmetööd tegev isik ja auditi tegija seadme ohutuse seaduse tähenduses;
18) pädev isik ehitusseadustiku tähenduses.
1 Euroopa Parlamendi ja nõukogu direktiiv 2005/36/EÜ kutsekvalifikatsioonide tunnustamise kohta (ELT L 255, 30.09.2005, lk 22–142);
nõukogu direktiiv 2006/100/EÜ, millega kohandatakse teatavaid direktiive isikute vaba liikumise valdkonnas seoses Bulgaaria ja Rumeenia ühinemisega (ELT L 363, 20.12.2006, lk 141–237).

References: § 2

§ 3
 § 13
 § 21

§ 2

§ 3
 § 29
 § 58
 § 251